Alan Jackson

Alan Eugene Jackson (født 1958) er en amerikansk countryartist og låtskriver med stor nasjonal og internasjonal suksess. Han er i dag en av USAs mest folkekjære artister og har solgt omkring 45 millioner plater på verdensbasis (2006).Roger Holland. 2006. Alan Jackson (Like Red On A Rose). PopMatters. Besøkt 13. mars 2008 I hjemlandet har Jackson ifølge RIAA solgt til 16 gullplater (á 500 000), 14 platinaplater (á 1 000 000) og 8 multi-platinaplater (á 2 000 000).RIAA Gull og Platinum album av Alan Jackson. Besøkt 17. april 2008 Alan Jackson ble inkludert i Country Music Hall of Fame i 2017, sammen med Don Schlitz og Jerry Reed.

 Innledning 
Alan Jackson ble født 17. oktober 1958 og oppvokst i byen Newnan i Coweta County i Georgia i USA, som yngstemann i en søskenflokk på fem. Han har fire eldre søstre. Faren var bilmekaniker.

Jackson var opprinnelig ikke spesielt interessert i musikk, men lyttet litt til gospel i sin tidlige ungdom. Det var først da en venn introduserte ham for musikken til Gene Watson, John Anderson og Hank Williams Jr. at Jackson fikk en gryende interesse for countrymusikk. Han startet sitt første band, Dixie Steel, og opptrådte lokalt sammen med dette mens han ennå gikk på high school. 

Alan Jackson ektet kona Denise den 15. desember 1979. De hadde vært kjærester siden (1976) high school-årene. Sammen har de barna Mattie Denise (1990), Alexandra Jane «Ali» (1993) og Dani Grace (1997). Jackson livnærte seg blant annet som truckfører, bilmekaniker og bruktbilselger til å begynne med. Etter seks års ektskap (i 1985) bestemte han og kona seg for å flytte til Nashville i Tennessee, og satse for fullt på musikk. I november 1997 ble paret separert en periode, men de flyttet sammen igjen fire måneder senere.Ukjent editor. 2007. Denise Jackson's All in Al. The 700 Club. CBN.com. I 2007 kom Denise Jackson ut med en bok om livet hennes med Alan Jackson, under tittelen It's All About Him: Finding The Love of My Life.

 Karriere 
I Nashville fikk Jackson jobb ved The Nashville Network (TNN, nå Spike TV). Kona jobbet som flyvertinne og kom ved en tilfeldighet i kontakt med Glen Campbell (i 1985), som hun ga en demo av mannens låter. Campbell ga henne sitt visittkort og sa at Alan kunne kontakte ham. Campbells selskap oppfordret Jackson til å raffinere sin karriere som låtskriver i et års tid før de fortsatte. Det sørget etter hvert for at Jacksons karriere fikk en «flying start».Sanz, C.; Sanderson, J. (September 2, 1991), Honky-tonk hero. People. 36 (8):76 Senere tegnet Jackson kontrakt med plateselskapet Arista.Ali, Lorraine (2002-02-18), "Jackson in the Driver's Seat". Newsweek. 139 (7):68

Alan Jacksons første album var New Traditional, utgitt på Americana Records i 1987, men dette ble ingen stor suksess. Den 26. juni 1989 signerte Jacksons kontrakt med Arista Nashville, som litt senere (den 27. februar 1990) ga ut hans første album Here in the Real World. Dette ble en «pangsuksess». Det ble også hans andre album, Don't Rock the Jukebox, som kom ut i 1991. Siden har Alan Jackson gått fra suksess til suksess. Hans siste album ble gitt ut den 4. mars 2008 og har tittelen Good Time. Alt den 12. mars meldte United Press International at Jacksons nye album toppet de amerikanske billboardlistene.United Press International: Alan Jackson's 'Good Time' tops chart. Besøkt 13. mars 2008

Jackson ble en av verdens mestselgende countryartister på 1990-tallet.Ukjent editor. The Alan Jackson Site. CelebrityPro.com. Besøkt 13. mars 2008 Han har hatt mer enn 30 nr. 1-singler, hvorav han enten skrev hele eller deler av låten til mer enn tjue av dem selv.Ukjent forfatter. Alan Jackson Biography. CMT. Besøkt 14. mars 2008 Noen av de mest kjente sangene hans er; «Chattahoochee», «Little Bitty», «The Talking Song Repair Blues», «Summertime Blues», «Five O'Clock Somewhere» med flere. En bør også nevne «Where Were You», en sang om terrorangrepet den 11. september i 2001.

 Priser 
Alan Jackson ble den 22. oktober 2001 (Atlanta) tatt opp i Georgia Music Hall of Fame. Han har dessuten vunnet en rekke priser. Nedenfor er noen av de mest prestisjefulle.

 ASCAP 
 Årets countrylåt; Don't Rock the Jukebox 1992
 Årets country låtskriver 1993

 Academy of Country Music 
 Beste nye mannlige vokalist 1990
 Årets singelplate; Don't Rock the Jukebox 1991
 Årets album; Don't Rock the Jukebox 1991
 Årets singel; Chattahoochee 1993; Where Were You (When the World Stopped Turning) 2002
 Årets album; A Lot About Livin' (And a Little 'Bout Love) 1993
 Årets mannlige vokalist 1994 og 1995
 Totalvinner: Årets singel 2005

 Country Music Association 
 Årets musikkvideo; Midnight in Montgomery 1992 
 Årets musikkvideo; Chattahoochee 1993    
 Årets singel; Chattahoochee  1993 
 Årets singel; Where Were You (When the World Stopped Turning) 2002   
 Årets vokale begivenhet; I Don't Need Your Rockin' Chair (med George Jones) 1993
 Årets vokale begivenhet; Murder on Music Row (med George Strait) 2000
 Årets vokale begivenhet; It's Five O'Clock Somewhere (med Jimmy Buffett) 2003 
 Årets melodi; Chattahoochee  1994   
 Årets melodi; Where Were You (When the World Stopped Turning) 2002 
 Årets album; Common Threads:  The Songs of the Eagles 1994
 Årets album; Drive 2002
 Årets mannlige vokalist 2002, 2003    
 Årets entertainer 1995, 2002, 2003

 Grammy 
 Beste countrylåt; Where Were You (When the World Stopped Turning) 2002

 Diskografi 
 Studioalbum 
 1987 – New Traditional
 1989 - Here in the Real World (Arista Nashville)
 1991 – Don't Rock the Jukebox (Arista Nashville)
 1992 – A Lot About Livin' (And a Little 'bout Love) (Arista Nashville)
 1994 – Who I Am (Arista Nashville)
 1996 – Everything I Love (Arista Nashville)
 1998 – High Mileage (Arista Nashville)
 1999 – Under the Influence (Arista Nashville)
 2000 – When Somebody Loves You (Arista Nashville)
 2002 – Drive (Arista Nashville)
 2004 – What I Do (Arista Nashville)
 2006 – Like Red on a Rose (Arista Nashville)
 2008 – Good Time (Arista Nashville)
 2010 – Freight Train (Arista Nashville)
 2012 – Thirty Miles West (ACR/EMI Nashville)
 2013 – The Bluegrass Album (ACR/EMI Nashville)
 2013 – Angels and Alcohol (ACR/EMI Nashville)
 2021 – Where Have You Gone (ACR/EMI Nashville)

 Livealbum 
 2007 – Live at Texas Stadium (med George Strait og Jimmy Buffett) (MCA Nashville)

 Christmas album 
 1992 – Honky Tonk Christmas (Arista Nashville)
 2002 – Let It Be Christmas (Arista Nashville)

 Gospel album 
 2006 – Precious Memories (Arista Nashville)
 2013 – Precious Memories Volume II (Arista Nashville)

 Samlealbum 
 1995 – The Greatest Hits Collection (Arista Nashville)
 1999 – Super Hits (Sbme Special MKTS)
 2003 – Greatest Hits Volume II...and Some Other Stuff
 2003 – Greatest Hits Vol II (Arista Nashville)
 2004 – The Very Best of Alan Jackson (BMG International)
 2007 – 16 Biggest Hits (Arista Nashville)
 2008 – Collections (Arista Nashville)
 2009 – Norwegian Favorites (Arista Nashville) 
 2009 – Songs of Love and Heartache (Cracker Barrel)
 2010 – 34 Number Ones (Arista Nashville)
 2012 – The Essential Alan Jackson (Arista Nashville / Legacy Recordings)
 2012 – Playlist: The Very Best of Alan Jackson (Arista Nashville / Legacy Recordings)
 2015 – Genuine: The Alan Jackson Story (Arista Nashville / Legacy Recordings)
 2015 – Precious Memories Collection (Arista Nashville / Legacy Recordings)

 Videoalbum 
 1991 – Here in the Reel World (Arista Nashville)
 1993 – Livin', Lovin', and Rockin' That Jukebox (Arista Nashville)
 1995 – The Greatest Hits Video Collection (Arista Nashville)
 2003 – Greatest Hits Volume II, Disc 1 (Arista Nashville)
 2004 – Greatest Hits Volume II, Disc 2 (Arista Nashville)
 2009 – Precious Memories: Live at the Ryman'' (Arista Nashville)

 Band 
Alan Jacksons band The Strayhorns har holdt på siden 1989. Her er en liste over bandmedlemmer i 2022:

 Monty Allen – akustisk gitar, vokal
 Scott Coney – akustisk gitar, tictac-bass, banjo
 Melodie Crittenden – vokal
 Danny Groah – sologitar
 Robbie Flint – steelgitar
 Dan Kelly – fele, banjo m.m.
 Mark McClurg – fele, vokal
 Bruce Rutherford – trommer
 Tony Stephens – piano, munnspill, akustisk gitar, sang
 Joey Schmidt – tangenter
 Roger «Bob» Wills – bassgitar

 Referanser 

 Eksterne lenker 





Kategori:Country Music Hall of Fame
Kategori:Countrymusikere fra USA
Kategori:Låtskrivere fra USA
Kategori:Sangere fra USA
Kategori:Personer fra Coweta County i Georgia